281 रनों के लक्ष्य का पीछा करने उतरी कीवी टीम को कोलिन मुनरो और मार्टिन गप्टिल ने अच्छी शुरुआत दी थी। जसप्रीत बुमराह ने मुनरो को आउट कर भारत को पहली सफलता दिलाई। मुनरो 28 रन बनाकर दिनेश कार्तिक को कैच थमा बैठे। इसके बाद कुलदीप यादव ने कप्तान केन विलियमसन को आउट कर भारत को बड़ी सफलता दिलाई। विलियमसन 6 रन बनाकर केदार जाधव को विकेट थमा बैठे। 62 रनों तक कीवी टीम ने दो विकेट गंवा दिए। इसके बाद 80 रनों पर कीवी टीम को तीसरा झटका लगा। गप्टिल 32 रन बनाकर हार्दिक पांड्या का शिकार बने। दिनेश कार्तिक ने उनका शानदार कैच लपका।